بغدادین اؤلدورولدوگو ادعا ائدیلن عملیات ترور تشکیلاتی داعش‌ین باشی ابوبکر البغدادی‌نین اؤلدورولدوگو ادعا ائدیلدی.
آمریکانین ترور تشکیلاتی داعش‌ین باشی ابوبکر البغدادی‌نی سوریه‌نین ایدلیب شهرینده اؤلدوردوگو ادعا ائدیلن عملیاتدا، آمریکا بیرلیک‌لری گئجه‌ یاری‌سی هلیکوپتر ایله ائندیرمه ائده‌رک تخمینن 4 ساعات داوام ائدن چاتیشمایا گیردی.
ایدلیب‌دکی آنادولو آژانسی (آا) موخبیری‌نین بیلدیردیگینه گؤره، آمریکانین هلیکوپتر‌لرله ائندیرمه عملیاتی تشکیل ائتدیگی منطقه، ایالتین قوزئیینده یئرین‌دن ائدیلمیش وطنداش‌لارین سیغیندیغی توورلاها دوشرگه‌سینه بیر نئچه کیلومتر اوزاق‌لیقدا یئر آلیر. گئجه یاری‌سی 00.00 سولاریندا بؤلگه‌یه 8 آمریکا هلیکوپتر و 2 اینسان‌سیز هاوا واسطه‌سی (ایها) گئده‌رک باریش‌ه کندی یاخینلیغین‌داکی هدفی بیر یاریم ساعات عرضینده آغیر آتش آلتینا آلدی.
هلیکوپترلره، یئردن آغیر سیلاح‌لارلا جواب وئریلدی. تخمینن 1.5 ساعات داوام ائدن ایلک چاتیشما‌لارین آردین‌دان هلیکوپتر‌لر بؤلگه‌دن آیریلدی.
یاریم ساعات سونرا گئری دؤنن هلیکوپتر‌لر سالدیرییا داوام ائتدی.
بو سیرادا هلیکوپترلردن آمریکا ارزل گوجلری اولدوغو دوشونولن عنصورلار یئره ائندیریلدی.
چاتیشما‌لارین ایکینجی قیسمی 2.5 ساعات قدر داوام ائتدی. هلیکوپترلر تخمینن دؤرد ساعات داوام ائدن عملیاتین آردین‌دان بؤلگه‌دن آیریلدی.
بؤلگه‌یه گئدن ساغلیق قروپ‌لاری، سالدیرینین میدانا گلدیگی نقطه‌ده تامامیله ییخیلمیش بیر ائو ایله اطرافیندا یانمیش بعضی چادیرلار گؤردوک‌لرینی بیلدیریدی. ساغلیق قروپ‌لاری، حادثه یئرینده 3 کیشی، 3 قادین و 1 اوشاق اولماقلا جمعی 7 نفرین جسدینه چاتدیق‌لارینی، 5 یارا‌لی‌یا دا ایلک موداخیله اولدوق‌لاری معلوماتینی پایلاشدی. دیگر طرف‌دن، آمریکا مطبوعاتی عملیاتا عایید اولدوغونو ادعا ائتدیگی بعضی گؤرونتو‌لر پایلاشدی، عینی گؤرونتو‌لری عراق دولت تلویزیونو دا نشر ائتدی.
